Diari Oficial de la Generalitat Valenciana


Sumari del DOGV 8322, del 21-06-2018 (2018/6008)

RESOLUCIÓ de 15 de juny de 2018, de la directora general de Treball i Benestar Laboral, per la qual s'estableixen les directrius per a la publicació en el Diari Oficial de la Generalitat Valenciana de les resolucions de depòsit d'estatuts de les organitzacions sindicals i empresarials de la Comunitat Valenciana previstes en l'Ordre 1/2016, de 19 de maig, de la Conselleria d'Economia Sostenible, Sectors Productius, Comerç i Treball, per la qual es crea i es regula el depòsit d'estatuts de les organitzacions sindicals i empresarials de la Comunitat Valenciana amb funcionament a través de mitjans electrònics.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8322

Data del DOGV
:   21-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/6008


Data del document
:   15-06-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 15 de juny de 2018, de la directora general de Treball i Benestar Laboral, per la qual s'estableixen les directrius per a la publicació en el Diari Oficial de la Generalitat Valenciana de les resolucions de depòsit d'estatuts de les organitzacions sindicals i empresarials de la Comunitat Valenciana previstes en l'Ordre 1/2016, de 19 de maig, de la Conselleria d'Economia Sostenible, Sectors Productius, Comerç i Treball, per la qual es crea i es regula el depòsit d'estatuts de les organitzacions sindicals i empresarials de la Comunitat Valenciana amb funcionament a través de mitjans electrònics. [2018/6008]  
  
  
Primer. Marc normatiu  
Mitjançant el Reial decret 416/2015, de 29 de maig, sobre depòsit d'estatuts de les organitzacions sindicals i empresarials (d'ara en avant RD 416/2015), es va procedir al desenvolupament reglamentari del que disposa l'article 4 de la Llei orgànica 11/1985, de 2 d'agost, de llibertat sindical, i l'article 3 de la Llei 19/1977, d'1 d'abril, sobre regulació del dret d'associació sindical, pels quals s'estableix l'existència d'un depòsit d'estatuts de les organitzacions sindicals i empresarials, respectivament.  
L'Ordre 1/2016, de 19 de maig, de la Conselleria d'Economia Sostenible, Sectors Productius, Comerç i Treball, va crear i va regular el depòsit d'estatuts de les organitzacions sindicals i empresarials de la Comunitat Valenciana amb funcionament a través de mitjans electrònics (d'ara en avant Ordre 1/2016).  
  
Segon. Sobre la publicació d'actes i resolucions del depòsit d'estatuts d'organitzacions sindicals i empresarials  
1. L'article 2.2 del RD 416/2015, estableix que són objecte de depòsit:  
a) La constitució de sindicats i d'associacions empresarials.  
b) La constitució de federacions i confederacions de sindicats i d'associacions empresarials; i  
c) Les modificacions estatutàries.  
2. L'article 3.2 del RD 416/2015, disposa que, a més, les organitzacions sindicals i empresarials podran depositar els acords de designació i renovació dels càrrecs que ostenten la seua representació legal.  
  
3. D'acord amb el que estableix l'article 13.3 del mateix RD 416/2015, l'oficina pública dictarà una resolució que acorde el depòsit i la publicitat d'aquest, per mitjà de la seua publicació en el butlletí oficial corresponent, a excepció de les relatives als acords previstos en l'article 11, relatiu a la designació i renovació de càrrecs. La dita publicació haurà de contindre «almenys la denominació, l'àmbit territorial i funcional, la identificació dels promotors i firmants de l'acta de constitució».  
4. Per la seua banda, l'article 8.1 de l'Ordre 1/2016, disposa que les oficines públiques competents hauran de remetre a la base de dades centrals, per mitjans electrònics i en el termini de 10 dies, els enllaços als butlletins oficials en què figuren publicades les resolucions dels actes objecte de depòsit corresponents al seu àmbit territorial d'actuació.  
  
Tercer. Competència per a dictar aquesta resolució  
Mitjançant la disposició final primera de l'Ordre 1/2016, es faculta la persona titular de la direcció general amb competències en matèria de treball per a dictar totes les resolucions que siguen necessàries per a l'aplicació i el desenvolupament d'aquesta.  
  
Per tot això, resolc:  
  
Primer  
La publicació per les oficines públiques de depòsit d'estatuts en el Diari Oficial de la Generalitat Valenciana (DOGV), dels actes a què es refereix el Reial decret 416/2015, de 29 de maig, sobre depòsit d'estatuts de les organitzacions sindicals i empresarials, i l'Ordre 1/2016, de 19 de maig, de la Conselleria d'Economia Sostenible, Sectors Productius, Comerç i Treball, per la qual es crea i es regula el depòsit d'estatuts de les organitzacions sindicals i empresarials de la Comunitat Valenciana amb funcionament a través de mitjans electrònics, contindrà únicament la denominació, l'àmbit territorial i funcional, i la identificació dels promotors i firmants de l'acta de constitució, modificació o dissolució.  
  
El text íntegre de la resolució es publicarà en l'adreça electrònica http://www.indi.gva.es/web/dg-trabajo, i es farà constar en la publicació en el Diari Oficial de la Generalitat Valenciana.  
  
  
Segon  
Els acords relatius a la designació i renovació de càrrecs que ostenten la representació legal de les organitzacions sindicals i empresarials seran publicats únicament en la indicada seu electrònica http://www.indi.gva.es/web/dg-trabajo.  
  
Tercer  
La present resolució serà aplicable a partir de l'endemà de la seua publicació en el Diari Oficial de la Generalitat Valenciana.  
  
  
València, 15 de juny de 2018.- La directora general de Treball i Benestar Laboral: Cristina Moreno Fernández.